
Comisia pentru buget,

finanţe şi bănci

Bucureşti,   09.10.2001

Nr. 654

AVIZ

asupra propunerii legislative privind reînfiinţarea comunei Sânnicolau Roman, judeţul Bihor
Cu adresa nr. 298 din 6 septembrie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea comunei Sânnicolau Roman, judeţul Bihor.

In urma examinării, în şedinţa din data de 09 octombrie 2001, Comisia pentru buget, finanţe şi bănci, cu majoritate de voturi, a hotărât respingerea propunerii legislative, care va putea fi promovată în Parlament numai după efectuarea referendumului în toate satele componente ale comunei Cefa.
Potrivit art. 20 din Legea administraţiei publice locale nr. 215/2001 şi art. 13 alin. (3) din Legea nr. 3/2000 privind organizarea şi desfăşurarea referendumului, proiectele de Lege şi propunerile legislative care implică modificarea limitelor teritoriale ale comunelor, oraşelor şi judeţelor se înaintează parlamentului numai după consultarea prin referendum a cetăţenilor din unităţile administrativ teritoriale respective. 

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

          Experţi parlamentari:

          Onete Alexandru

          Popescu Luminiţa

